**BTTR460OMA/BTTR1406DMA Vallás- és kultúrtörténet 2025/2026-I**

XII-es terem, Kedd 16:00–17:50

*Dr. Forisek Péter* (forisek.peter@arts.unideb.hu)

*Kovács István* (kovacs.istvan@arts.unideb.hu)

*Kurzusleírás:*

A kurzus keretében a hallgatók átfogó képet kapnak az ókori görög és római civilizáció történetéről, melynek során elmélyülhetnek a művelődéstörténet, az irodalomtörténet és az életmódtörténet különböző aspektusaiban. A kurzus mindezek mellett kiemelt figyelmet fordít a vallástörténet tanulmányozására, amely elengedhetetlen az ókori társadalmak megértéséhez.

Az előadások során bemutatásra kerül az ókori Hellas és Róma kulturális öröksége, feltárva a görög és római civilizáció államszervezetének sajátosságait és vallással való viszonyát. A kurzus kitér többek között a görög és római politeizmus jellegzetességeire, részletesen bemutatva a görög mitológiát, valamint Augustus szerepét a római vallás megújításában. Emellett az előadások érintik a görög és római építészet sajátosságait is, amelyek szorosan kapcsolódnak a vallási hagyományokhoz.

A kurzus elvégzésével a hallgatók megismerik az ókori görög és római vallási struktúrák főbb jellemzőit és változásait, valamint elsajátítják az ókori civilizációk vallási és kulturális örökségének fontosabb elemeit.

*Az előadások tervezett menete:*

1. Homéros és az epos (a Mykéné kultúra)
2. A görög teremtéstörténet, görög mitológia
3. Ünnepek és ünnepkörök az ókori görög világban
4. Görög építészet
5. Görög hétköznapok
6. Hellenisztikus kultúra
7. Görög-római komédia
8. Antik retorika
9. Augustus-kori irodalom
10. Vallástörténeti iskolák
11. Római vallástörténet
12. Az antik civilizáció „utóélete”

*Irodalomjegyzék*

* Kerényi Károly: *Görög mitológia. több kiadásban.* (pl. Szukits Kiadó, Szeged, 1997.)
* Forisek Péter: Az európai fogalom antik gyökerei In: *Nemzetállam - Szuverenitás – Integráció. Tanulmányok az integráció témaköréből.* Szerk. Hülvely István – Pallai László. Kossuth Egyetemi Kiadó, Debrecen, 2001. <http://euportal.unideb.hu/tanulmany.htm>
* Németh György - Ritoók Zsigmond - Sarkady János - Szilágyi János György: *Görög művelődéstörténet.* Osiris Kiadó, Budapest, 2006.
* Adamik Tamás: *Római irodalom a kezdetektől a Nyugatrómai Birodalom bukásáig.* 2009.
* Gesztelyi Tamás: *A római vallás története.* Budapest, Nemzeti Tankönyvkiadó, 1993.
* Kapitánffy István – Szepessy Tibor (szerk.): *Bevezetés az ógörög irodalom történetébe.* Budapest, 2013.

*A jegyszerzés feltételei:*

A vizsga anyagát az órai előadások, a rendelkezésre bocsátott prezentációk és a megadott kötelező irodalom képezik. A kurzus írásbeli vizsgával zárul, amely két részből áll: (1) személynevek azonosítása és jelentőségük rövid kifejtése, valamint fogalmak definiálása és kontextusba helyezése; (2) egy hosszabb, esszé jellegű kérdés, amely az elsajátított ismeretek alkalmazását és önálló gondolatok megfogalmazását igényli.